Alexandra Stadium

Alexandra Stadium (per juli 2026 kalt Mornflake Stadium av sponsormessige årsaker) er et fotballstadion i den engelske byen Crewe og er hjemmebanen til Crewe Alexandra. Historikk Stadionet ble bygd i 1906, men ble restaurert og gjort om til å ha bare sitteplasser på 1990-tallet som følge av Taylor-rapporten. Hele stadionet hadde sitteplasser til 1999/2000-sesongen og den nye hovedtribunen ble offisielt åpnet august 1999. Den første delen som ble bygget om var tidligere Rayway End. I 1992 ble den bygget om og hadde plass til 628 sitteplasser pluss 14 plasser for rullestoler. I 1995 ble kortsiden The Gresty Road End oppgradert og fikk kapasitet på 996 sitteplasser. Bortesupportere hadde stått her tidligere, men etter oppgraderingen overtok hjemmesupporterne dette feltet. Dette feltet er stedet hvor de syngende hjemmesupporterne foretrekker å være. I 1995 startet ombygging av seksjonen på langsiden som ble ferdig i 1998 og heter Whitby Morrison Ice Cream Van Stand. Bortesupportere sitter her og der er også kontrollrommet for stadionet. Det er også losjer og møterom som leies ut utenom kamper på denne seksjonen. Bildegalleri Referanser Eksterne lenker (en) Alexandra Stadium – kategori av bilder, video eller lyd på Commons